“Мы лічым, што ўдзел у праекце EUROSTUDENT дапаможа нам у вырашэнні шэрага актуальных пытанняў, — адзначыў у сваім выступленні на канферэнцыі намеснік міністра адукацыі Беларусі Віктар Віктаравіч Якжык. — Супрацоўніцтва і інтэграцыя ў сусветную адукацыйную прастору — адзін з найважнейшых напрамкаў адукацыйнай палітыкі нашай краіны. Удзел у гэтым працэсе азначае павышэнне якасці і канкурэнтаздольнасці беларускіх адукацыйных паслуг, прызнанне высокай кваліфікацыі нашых вучоных і выкладчыкаў. Еўрапейская прастора вышэйшай адукацыі стварае для сістэмы адукацыі Беларусі новае па сваіх характарыстыках і магчымасцях асяроддзе зносін, забяспечвае глебу для дыялогу і супрацоўніцтва ў самых розных галінах. І важнае месца ў гэтым дыялогу належыць праекту EUROSTUDENT”.